Behandling av personopplysninger krever et rettslig grunnlag. Avhengig av formålet og informasjonstype, vil dette kunne være ett eller flere av disse behandlingsgrunnlagene:
Bruken er nødvendig enten for å inngå eller oppfylle en avtale. For eksempel vil bruk av opplysninger om den forsikrede eiendom og dine eiendeler, samt risikorelatert informasjon være lovmessig behandlet basert på dette behandlingsgrunnlaget. Det gjelder uavhengig av om informasjonen er avgitt før avtaleinngåelse eller ved et etterfølgende skadeoppgjør.
Du har samtykket til at vi benytter dine personopplysninger, for eksempel ved skadeoppgjør under helseforsikring eller du har samtykket til "Avansert analyse og målretting". Du kan når som helst trekke tilbake et avgitt samtykke ved å gi oss beskjed, men et slik tilbakekall kan ha betydning for gyldigheten av forsikringen og din mulighet til å benytte våre tjenester.
Bruken er nødvendig for å oppfylle vår eller en tredjeparts berettigede interesse, samtidig som ditt personvern er tilstrekkelig ivaretatt. Bruk av personopplysninger basert på dette behandlingsgrunnlaget skjer blant annet når vi bruker personopplysninger til å bekjempe bedrageri, når vi sender direkte markedsføring eller når vi vedlikeholder sikkerheten i våre IT-systemer.
Bruken er nødvendig for å beskytte din eller en annen persons vitale interesser. Et eksempel på det er skadehåndtering under en reiseforsikring der vi kan utlevere dine personopplysninger til et sykehus som skal utføre nødvendig medisinsk hjelp.
Bruken er nødvendig for å oppfylle våre lovbestemte plikter. Vi er for eksempel forpliktet til å opplyse om din lovpålagte bilansvarsforsikring til Trafikkforsikringsforeningen. Vi henter også ut personopplysninger relatert til kjøretøyet fra Trafikkforsikringsforeningen og lignende databaser.